Op 5 Julie 1968 tydens ’n seminaar vir vertalers van die Afrikaanse Bybel en ander belangstellendes, word ’n eenparige besluit geneem om die Bybelgenootskap van Suid-Afrika te versoek om te begin met ’n nuwe vertaling in Afrikaans. Dié vertaling moes rekening hou met die ontwikkeling van Afrikaans en so getrou moontlik aan die Hebreeuse, Griekse en Aramese brontekste vertaal word.